Vapahtajan kirkastumisen kirkko (Ateena)

Vapahtajan kirkastumisen kirkko (kreik. Ναός Μεταμόρφωση Σωτήρος, Naós Metamorfóseos Sotíros; myös Μικρός Σωτήρας, Mikrós Sotíras ja Σωτηράκης, Sotirákis) on bysanttilaisaikainen ortodoksinen kirkko Ateenassa Kreikassa. Se sijaitsee Theorías-kadulla Plákan vanhassa kaupungissa Akropoliin pohjoispuolella lähellä Ateenan yliopiston museota. Kirkko on omistettu Kristuksen kirkastumiselle. Arkkitehtuurinsa perusteella kirkko on rakennettu todennäköisesti Ateenan keskibysanttilaisella kaudella 1000-luvun jälkimmäisellä puoliskolla. Kirkko on ristinmuotoinen ja siinä on tyypillinen keskibysanttilainen ateenalaistyyppinen kupoli. Lähteet Aiheesta muualla Kuvia tai muita tiedostoja aiheesta Vapahtajan kirkastumisen kirkko Wikimedia Commonsissa